Ад імя пераможцаў конкурсу словы ўдзячнасці выказала выпускніца магістратуры БДПУ імя Максіма Танка Таццяна Сталовіч: “Мы высока цэнім тую каласальную дапамогу, якую аказваюць у нашай дзяржаве для развіцця творчых здольнасцей. З іншага боку, мы разумеем тую ступень адказнасці, якую ўскладваюць на нас, маладое пакаленне, за будучыню нашай краіны. Гады вучобы ва ўніверсітэце — гэта час асобаснага і прафесійнага самавызначэння. Менавіта ў студэнцтве закладваецца фундамент для будучай дзейнасці. Правядзенне навуковых даследаванняў якраз і стала нашай любімай справай. Нашы навуковыя погляды фарміраваліся ў працэсе работы з навуковымі кіраўнікамі. Менавіта з іх дапамогай і былі рэалізаваны нашы думкі. Шчырыя словы ўдзячнасці нашым кіраўнікам і выкладчыкам!”.